ZAPISNIK
s 5. sjednice Vijeća Gradske četvrti Črnomerec, održane, 25. listopad 2017. 
         u prostorijama Područnog ureda Črnomerec, 
                 Trg francuske republike 15/1, s početkom u 15:00 sati

Nazočni članovi Vijeća Gradske četvrti Črnomerec: 
Jopis Jelić, Ljiljana Peršinec, Dragutin Buden, Vlado Crkvenac, Maja Čižić, Tomislav Domes, Tomislav Kolačny,  Branko Matun,  Marko Milić, Vanja Mojzeš, Ana Marija Pilaš, Martin Postružin, Siniša Ružić i  Miroslav Šurbek. 

Nenazočni članovi Vijeća Gradske četvrti Črnomerec: 
Tamara Čubretović

Drugi nazočni:  Tomislav Matošin, Milena Kramer, predsjednica VMO „Ban Keglević“, Snježana Ordanić, voditeljica Područnog odsjeka Črnomerec, Maja Mateša, stručni referent za rad gradske četvrti i mjesnih odbora, Franci Krstić, stručni referent za rad gradske četvrti i mjesnih odbora i Natalija Vidak, stručni referent za rad gradske četvrti i mjesnih odbora, 

Sjednicu otvara Josip Jelić, predsjednik Vijeća Gradske četvrti Črnomerec te pozdravlja sve nazočne.

Predsjednik konstatira da je prisutno 14 članova Vijeća, čime su stečeni uvjeti za raspravu i pravovaljano odlučivanje.

Predsjednika daje na usvajanje Zapisnik 4. sjednice VGČ Črnomerec.
Jednoglasno usvojen Zapisnik s 4. sjednice VGČ Črnomerec.

Predsjednik daje dopunu dnevnog reda sa slijedećim točkama; 3. točkom Godišnji Izvještaj o izvršenju Financijskog plana 2016., 7. točkom Ulica Kuniščak, Ulica Sveti Duh i Topnička ulica- postava zaštitnih stupića tip „Zagreb“ i 8. točka Osnivanje radnih tijela Vijeća.
Tako dopunjen dnevni red daje na glasovanje.

Jednoglasno usvojen slijedeći		
	
			                 dnevni red:

1. Izvješće Mandatnog povjerenstva o mirovanju mandata članice vijeća i početku obnašanja dužnosti zamjenika članice vijeća
1. Prijedlog zaključka o mirovanju mandata članice vijeća i početku obnašanja dužnosti zamjenika članice vijeća
1. Godišnji Izvještaj o izvršenju Financijskog plana 2016.
1. Prijedlog Izmjene Programa održavanja javnoprometnih površina, javnih objekata, javne rasvjete, te izvanrednog održavanja nerazvrstanih cesta na području Grada Zagreba u 2017. – donošenje zaključka 
1. Postavljanje nadstrešnica na autobusnim i tramvajskim stajalištima – donošenje zaključka o očitovanju
1. Postavljanje punkta s besplatnom pitkom vodom na okretištu Črnomerec na zahtjev Udruge 1Postozagrad – donošenje zaključka
1. Ulica Kuniščak, Ulica Sveti Duh i Topnička ulica- postava zaštitnih stupića tip „Zagreb“
1. Osnivanje  radnih tijela Vijeća - prijedlog  
1. Informacije, pitanja i prijedlozi
1. Prometovanje tramvajskih linija 6 i 11 – odgovor ZET-a
1. Autobusne linije 139 i 141 – odgovor ZET-a


Ad.1. Izvješće Mandatnog povjerenstva o mirovanju mandata članice vijeća i početku obnašanja dužnosti zamjenika članice vijeća

Predsjednik čita Izvješće Mandatno povjerenstva te ga daje na glasovanje

S 13 glasova ZA i 1 SUZDRŽANIM usvojeno slijedeće


IZVJEŠĆE
o mirovanju mandata članice vijeća i početku obnašanja dužnosti 
zamjenika članice vijeća

I.

1. Mandatno povjerenstvo utvrđuje da je član Vijeća Gradske četvrti Črnomerec, 
Tamara Čubretović, izabrana na koalicijskoj listi SDP- HNS-NAPRIJED   
  HRVATSKA, 21. svibnja 2017. stavila mandat u mirovanje na dužnost članice 
 Vijeća Gradske četvrti Črnomerec, iz osobnih razloga. Sukladno odredbi članka 
12. stavka 1. i 2. Odluke o izboru članova vijeća gradskih četvrti i vijeća mjesnih 
	       odbora (Službeni glasnik Grada Zagreba 4/13, 5/17 i 7/17).  stekli su se uvjeti o 
       stavljanju mandata u mirovanje članice Vijeća Tamari Čubretović. .   

1. Sukladno članku 14. stavku 2. i 3. Odluke o izboru članova vijeća gradskih četvrti i vijeća mjesnih odbora (Službeni glasnik Grada Zagreba 4/13, 5/17 i 7/17) člana Vijeća izabranog na koalicijskoj listi SDP-HNS-NAPRIJED HRVATSKA 
zamjenjuje neizabrani kandidat s liste kojeg odredi politička stranka kojoj je u trenutku izbora pripadao. Za zamjenika Tamare Čubretović odredila je Tomislava Matošin kandidata s koalicijske liste SDP-HNS-NAPRIJED HRVATSKA. 

II.

	Mandatno povjerenstvo predlaže Vijeću da prihvati ovo Izvješće i donese Zaključak o prestanku mandata članu Vijeća Gradske četvrti Črnomerec i verifikaciji mandata zamjenici člana Vijeća, u predloženom tekstu.



Ad.2. Prijedlog zaključka o mirovanju mandata članice vijeća i početku obnašanja dužnosti zamjenika članice vijeća

Predsjednik čita prijedlog zaključka te ga daje na glasovanje.

S 13 glasova ZA i 1 SUZDRŽANIM usvoje slijedeći






ZAKLJUČAK
o mirovanju mandata članice Vijeća Gradske četvrti Črnomerec 
i početku obnašanja dužnosti zamjenika člana Vijeća


1. Prima se na znanje Izvješće Mandatnog povjerenstva o mirovanju mandata članu Vijeća Gradske četvrti Črnomerec i početku obnašanja dužnosti zamjenika člana Vijeća.

1. Dana 13. listopada 2017. počinje mirovanje mandata iz osobnih razloga članici Vijeća Tamari Čubretović. 

1. Dana 20. listopada 2017. Tomislav Matošin započinje s obnašanjem dužnosti zamjenika člana Vijeća.

1. Ovaj će zaključak biti objavljen u Službenom glasniku Grada Zagreba.

Predsjednik čita prisegu na koju Tomislav Matošin priseže.
Prisutno 15 članova vijeća.

Ad.3. Godišnji Izvještaj o izvršenju Financijskog plana 2016.

Predsjednik kratko obrazlaže Izvještaj o izvršenju Financijskog plana 2016. te ga daje na glasovanje.

S 11 glasova ZA,  2 PROTIV  i 2 SUZDRŽANA usvojen Izvještaj o izvršenju Financijskog plana 2016. koji je prilog Zapisniku.


Ad.4. Prijedlog Izmjene Programa održavanja javnoprometnih površina, javnih objekata, javne rasvjete, te izvanrednog održavanja nerazvrstanih cesta na području Grada Zagreba u 2017. – donošenje zaključka 

Predsjednik kratko obrazlaže Prijedlog Izmjene Programa održavanja javnoprometnih površina, javnih objekata, javne rasvjete te izvanrednog održavanja nerazvrstanih cesta na području Grada Zagreba u 2017. te otvara raspravu.
U raspravi sudjelovali: Tomislav Kolačny, Josip Jelić i Snježana Ordanić.

Predsjednik daje prijedlog zaključka na glasovanje.

S 10 glasova ZA,  3 PROTIV i 2 SUZDRŽANA usvojen slijedeći

               Z A K LJ U Č A K

             o mišljenju na Izmjene Programa održavanja javnoprometnih površina, javnih objekata, javne rasvjete, te izvanrednog održavanja nerazvrstanih cesta  na području Grada Zagreba


1. Vijeće je raspravljalo o Izmjenama Programa održavanja javnoprometnih površina, javnih objekata, javne rasvjete, te izvanrednog održavanja nerazvrstanih cesta na području Grada Zagreba  
1. Vijeće je suglasno s Izmjenom Programa održavanja javnoprometnih površina, javnih objekata, javne rasvjete, te izvanrednog održavanja nerazvrstanih cesta na području Grada Zagreba.  
1. Ovaj Zaključak dostaviti će sr Gradskom uredu za prostorno uređenje, izgradnju Grada, graditeljstvo, komunalne poslove i promet na daljnje postupanje. 



Ad.5. Postavljanje nadstrešnica na autobusnim i tramvajskim stajalištima – donošenje zaključka o očitovanju

Predsjednik kaže da su od deset nadstrešnica koliko je Vijeće tražilo samo dvije odobrene, a ostale se ne mogu postaviti jer ne postoje tehnički uvjeti, otvara raspravu.

U raspravi sudjelovali: Tomislav Kolačny, Josip Jelić i Snježana Ordanić.
Predsjednik daje prijedlog Zaključka na glasovanje.
Jednoglasno usvojen slijedeći


               Z A K LJ U Č A K

             o mišljenju na pokretanje postupka nabave za izradu tehničke dokumentacije  
za postavljanje nadstrešnica na Gradskoj četvrti Črnomerec 

1. Vijeće je raspravljalo o pokretanju postupka nabave za izradu tehničke dokumentacije za postavljanje nadstrešnica na Gradskoj četvrti Črnomerec (Prilaz baruna Filipovi6a - Selska cesta, autobusna linija 109 u smjeru Dugava i Kustošijanska - Graberje, smjer Črnomerec).
1.  Vijeće je suglasno da se pokrene  postupka nabave za izradu tehničke dokumentacije za postavljanje nadstrešnica na Prilazu baruna Filipovića - Selska cesta, autobusna linija 109 u smjeru Dugava i Kustošijanska - Graberje, smjer Črnomerec.
1. Ovaj Zaključak dostaviti će se Gradskom uredu za prostorno uređenje, izgradnju Grada, graditeljstvo, komunalne poslove i promet na daljnje postupanje. 



Ad.6. Postavljanje punkta s besplatnom pitkom vodom na okretištu Črnomerec na zahtjev Udruge 1Postozagrad – donošenje zaključka

Predsjednik otvara raspravu.
U raspravi sudjelovali Vlado Crkvenac, Miroslav Šurbek i Josip Jelić.

Predsjednik daje prijedlog Zaključka na glasovanje.
Jednoglasno usvojen slijedeći








               Z A K LJ U Č A K
             o postavljanju punkta s besplatnom vodom na okretištu Črnomerec

1. Vijeće je raspravljalo o  postavljanja punkta s besplatnom vodom na okretištu Črnomerec koji predlaže 1POSTOZAGRAD, volonterska platforma usmjerena na poboljšanje grada i javna dobra.

1. Vijeće podržava navedeni prijedlog te predlaže da nadležni Gradski ured za prostorno uređenje, izgradnju Grada, graditeljstvo, komunalne poslove i promet  odredi, prema  izgrađenoj infrastrukturi, lokaciju te isto uvrsti u Program gradnje za 2018 godinu. 

1. Ovaj Zaključak dostaviti će se Gradskom uredu za prostorno uređenje, izgradnju Grada, graditeljstvo, komunalne poslove i promet na daljnje postupanje. 
  


	Ad.7. Ulica Kuniščak, Ulica Sveti Duh i Topnička ulica- postava zaštitnih stupića tip „Zagreb“  

Predsjednik čita dopis Gradskog ureda za prostorno uređenje, izgradnju Grada, graditeljstvo, komunalne poslove i promet,  kojim se traži očitovanje Vijeća te otvara raspravu.
U raspravi sudjelovali: Tomislav Matošin, Maja Čižić, Ljiljana Peršinec i Josip Jelić.

Predsjednik daje prijedlog Zaključka na glasovanje.
Jednoglasno usvojen slijedeći


               Z A K LJ U Č A K
             o očitovanju na postavljanje stupića  u
          ulici Kuniščak, Ulica Sveti Duh i Topnička 

1. Vijeće je raspravljalo o  postavljanju stupića tip „Zagreb“ u Ulici Kuniščak, Ulici Sveti Duh i Topničkoj ulici na prijedlog Gradskog ureda za prostorno uređenje, izgradnju Grada, graditeljstvo, komunalne poslove i promet i Zaključku o postavljanju zaštitnih stupića na križanju Ulice Kuniščak, Ulice Sveti Duh i Topničke ulice, Vijeća Mjesnog odbora „Sveti Duh“.   

1. Vijeće podržava Zaključak Vijeća Mjesnog odbora „Sveti Duh“ te nije suglasno da se na navedenoj lokaciji postave zaštitni stupiće tip „Zagreb“.

1. Ovaj Zaključak dostaviti će se Gradskom uredu za prostorno uređenje, izgradnju Grada, graditeljstvo, komunalne poslove i promet. 

 
  




Ad.8. Osnivanje  radnih tijela Vijeća - prijedlog 

Predsjednik čita prijedlog za radna tijela Vijeća te otvara raspravu.

U raspravi sudjelovali: Tomislav Kolačny, Siniša Ružić i Josip Jelić.
U 15,45 sati predsjednik daje pauzu u trajanju od 10 minuta.

U 16 sati vraćaju se svi vijećnici u dvoranu te Tomislav Kolačny traži da to bude točka dnevnog reda na idućoj sjednici.
Predsjednik daje svoj prijedlog za imenovanje članova radnih tijela na glasovanje.

S 8 glasova ZA, 5 PROTIV i 2 SUZDRŽANA usvojen slijedeći

                                                 Z A K LJ U Č A K

1. ODBOR ZA MALE KOMUNALNE AKTIVNOSTI
Predsjednik		Martin Postružin
Član			Miroslav Šurbek
Član			Josip Jelić
Član			Tomislav Matošin

1. ODBOR ZA SURADNJU S UDRUGAMA I INSTITUCIJAMA
Predsjednica		Ljiljana Peršinec
Član			Marko Milić
Član			Tomislav Kolačny

1. OBRO ZA KULTURU
Predsjednik 		Siniša Ružić
Član			Tomislav Domes
Član			Ljiljana Peršinec
Član			Vanja Mojzeš

1. ODBOR ZA GOSPODARSTVO
Predsjednik		Vlado Crkvenac
Član			Ana Marija Pilaš
Član			Dragutin Buden
Član			Branko Matun

1. ODBOR ZA PRITUŽBE GRAĐANA
Predsjednica		Maja Čižić
Član			Marko Milić
Član			Dragutin Buden


Ad.9. Informacije, pitanja i prijedlozi
1. Prometovanje tramvajskih linija 6 i 11 – odgovor ZET-a
1. Autobusne linije 139 i 141 – odgovor ZET-a



Predsjednik čita informacije te daje riječ vijećnicima.

Maja Čižić pita kada će početi izgradnja dječjeg igrališta u Međimurskoj.
Predsjednik odgovara da je izrađen elaborati i projektni zadatak za navedeno igralište te će izgradnja započeti nakon završenih radova investitora stambenog kompleksa.
Maja Čižić pita da li je nešto napravljeno u ulici Treščak.
Snježana Ordanić kaže da se mora nazvati projektanta.
Maja Čižić pita da li će se uređenje Škole za modu i dizajn odvijati unutar škole ili ispred škole.
Predsjednik odgovara da će se uređivati ispred škole.
Tomislav Matošin pita što je sa septičkim jamama u Mikulićima odvojak, lijeva strana.
Predsjednik odgovara da treba izgraditi kanal koji bi išao preko privatnih parcela te je potrebno ishoditi suglasnosti od vlasnika.
Snježana Ordanić kaže da je to preuzela Vodoopskrba i odvodnja te je isto uvrstila u svoje programe gradnje.
Branko Matun kaže da je u mandatu od 2005. do 2009.  jednoglasno donesen zaključak da se potok Črnomerec nadsvodi te je za isto dobivena lokacijska dozvola.
Siniša Ružić pita na koji se način dobivaju koncesija za dimnjačarske usluge te pita što se događa s parcelom  kod Instituta za tumore jer nema nikakve table s izvođačem radova i namjenom.
Predsjednik odgovara da s dobivanjem koncesije za dimnjačarske usluge nemamo ništa, a što se tiče rušenja i gradnje na parceli do Instituta za tumore treba se obratiti Građevinskoj inspekciji. 
Tomislav Domes kaže da se nije raspravljalo o Odluci o izmjenama i dopunama Odluke o organizaciji i načinu naplate parkiranja.
Predsjednik odgovara da to nije bila usvojena točka dnevnog reda.
Tomislav Domes kaže da su mu se obratili stanari Ulice Sveti Duh 170 – 180 sa pritužbama da je Čistoća preselila kontejnere za otpad i da su stavljene prepreke na ulicu te je zatvoren spoj sa ulicom Čukovići. Traže da Vijeće pomogne u rješavanju njihovog problema.
Predsjednik odgovara da je to specifična situacija uvjetovana jednim čovjekom iz ulice Čukovići. Predlaže da se skupi peticija stanara pa će Vijeće o traženom raspravljati.
Maja Čižić kaže da je MO Sveti Duh i Medvedgrad podržao inicijativu da Nevenka Antunović ostane raditi na Gradskoj četvrti Črnomerec i da bi isto tako i Vijeće trebalo to podržati.
Predsjednik objašnjava da je Nevenka Antunović privremeno premještena na Gradsku četvrt Trnje na tri mjeseca.
Tomislav Kolačny pita kada će se staviti poklopci na šahtove uz Veliki potok koji su otuđeni.
Predsjednik predlaže da komunalni redari zajedno s policijom obiđu teren i naprave zapisnik po kojem bi se postupilo.
Obavještava prisutne da će početkom studenog biti sjednica s točkom dnevnog reda Rebalans komunalnih aktivnosti.


Obzirom da se više nitko ne javlja za riječ, predsjednik zatvara sjednicu.








Sjednica završila u 16,45 sati.
Zapisnik vodila:
Natalija Vidak


KLASA:   026-02/17-01/440
URBROJ: 251-06-11-03-17-2						
Zagreb,     25. listopada 2017.


								
								      Predsjednik Vijeća 
                                                                                       	            Gradske četvrti Črnomerec
									
							               Josip Jelić, mag. ing.
	
[bookmark: _GoBack]
8

